CELEX: C2007/095/59
Language: da
Date: 2007-04-28 00:00:00
Title: Sag C-121/07: Sag anlagt den 28. februar 2007 — Kommissionen for De Europæiske Fællesskaber mod Den Franske Republik

28.4.2007   
            
            
               DA
            
            
               Den Europæiske Unions Tidende
            
            
               C 95/31
            
         Sag anlagt den 28. februar 2007 — Kommissionen for De Europæiske Fællesskaber mod Den Franske Republik
   (Sag C-121/07)
   (2007/C 95/59)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved B. Stromsky og C. Zadra, som befuldmægtigede)
   
      Sagsøgt: Den Franske Republik
   Sagsøgerens påstande
   
               —
            
            
               Det fastslås, at Den Franske Republik har tilsidesat de forpligtelser, der påhviler den i henhold til artikel 228, stk. 1, i traktaten om oprettelse af Det Europæiske Fællesskab, idet den ikke har truffet alle foranstaltninger til opfyldelse af dom afsagt den 15. juli 2004 af De Europæiske Fællesskabers Domstol i sag C-419/03 (1) om manglende gennemførelse i national ret af de bestemmelser i Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF (2), som afviger fra eller går videre end bestemmelserne i Rådets direktiv 90/220/EØF af 23. april 1990 om udsætning i miljøet af genetisk modificerede organismer (3).
            
         
               —
            
            
               Den Franske Republik tilpligtes at betale Kommissionen for De Europæiske Fællesskaber en tvangsbøde, der indbetales på kontoen for »De Europæiske Fællesskabers egne indtægter «og udgør 366 744 EUR pr. dag, hvormed opfyldelsen af dommen i sag C-419/03 forsinkes, regnet fra afsigelsen af dommen i denne sag, og indtil dommen i sag C-419/03 er fuldstændigt opfyldt.
            
         
               —
            
            
               Den Franske Republik tilpligtes at betale Kommissionen for De Europæiske Fællesskaber et fast beløb på 43 600 EUR pr. dag — som indbetales på kontoen for »De Europæiske Fællesskabers egne indtægter «— hvormed opfyldelsen af dommen i sag C-419/03 forsinkes, regnet fra afsigelsen af dommen i sag C-419/03 og indtil:
               
                           —
                        
                        
                           dommen i sag C-419/03 er fuldstændigt opfyldt (såfremt dette er tilfældet, før der afsiges dom i denne sag)
                        
                     
                           —
                        
                        
                           dommen afsiges i denne sag (såfremt dommen i sag C-419/03 ikke er blevet fuldstændigt opfyldt på dette tidspunkt).
                        
                     
         
               —
            
            
               Den Franske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Der er forløbet mere end fire år siden fristen for gennemførelse af direktiv 2001/18 udløb og mere end 28 måneder fra Domstolens dom af 15. juli 2004 i sag C-419/03, hvorved det blev fastslået, at Den Franske Republik havde tilsidesat denne opfyldelsesforpligtelse. Den Franske Republik har endnu ikke vedtaget de love og administrative bestemmelser, der er nødvendige for at opfylde den nævnte dom. Kommissionen nedlægger derfor påstand om, at denne medlemsstat tilpligtes at betale en bøde samt en tvangsbøde, der skal afspejle alvoren af denne overtrædelse og indvirkningen heraf på de af fællesskabslovgiver forfulgte formål.
   
      (1)  Dommen er ikke trykt i Samling af Afgørelser.
   
      (2)  EFT L 106, s. 1.
   
      (3)  EFT L 117, s. 15.